Document ID: 32005D0943

32005D0943
L 342/94
SLUŽBENI LIST EUROPSKE UNIJE
ODLUKA KOMISIJE
od 21. prosinca 2005.
o izmjeni Odluke 93/195/EEZ o uvjetima zdravlja životinja i veterinarskog certificiranja za ponovni ulaz registriranih konja za utrke, natjecanja i kulturna događanja nakon privremenog izvoza
(priopćena pod brojem dokumenta C(2005) 5496)
(2005/943/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), a posebno njezin članak 19. točku ii.,
budući da:
(1)
U skladu s Odlukom Komisije 93/195/EEZ (2) ponovni ulaz registriranih konja za utrke, natjecanja i kulturna događanja nakon privremenog izvoza ograničen je na konje koji se u trećoj zemlji zadržavaju najviše 30 dana.
(2)
U skladu s tom Odlukom, međutim, konjima koji su sudjelovali na Svjetskom kupu izdržljivosti (Endurance World Cup) u Ujedinjenim Arapskim Emiratima, a koji zadovoljavaju zahtjeve utvrđene u toj Odluci, odobren je ponovan ulaz na područje Zajednice nakon privremenoga izvoza do najviše 60 dana.
(3)
Kako bi se olakšalo sudjelovanje konja podrijetlom iz Zajednice na tim natjecanjima, ovo posebno pravilo primjenjivat će se na sva natjecanja Svjetskog kupa izdržljivosti koja se provode prema pravilima, uključujući veterinarski nadzor, Međunarodne konjičke federacije (FEI - Federation Equestre International), bez obzira na to u kojoj se državi odobrenoj u skladu s Direktivom 90/426/EEZ natjecanje održava.
(4)
Stoga bi trebalo shodno tome izmijeniti Odluku 93/195/EEZ.
(5)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Odluka 93/195/EEZ mijenja se kako slijedi:
1.
Sedma alineja članka 1. zamjenjuje se sljedećim:
„-
koji su sudjelovali na Svjetskom kupu izdržljivosti, bez obzira na to u kojoj se državi odobrenoj u skladu s Direktivom 90/426/EEZ natjecanje održava, a koji zadovoljavaju zahtjeve utvrđene u zdravstvenom certifikatu u skladu s obrascem navedenim u Prilogu VII. ovoj Odluci.”
2.
Prilog VII. zamjenjuje se Prilogom ovoj Odluci.
Članak 2.
Ova se Odluka primjenjuje od 27. prosinca 2005.
Članak 3.
Ova je Odluka upućena državama članicama.
Sastavljeno u Bruxellesu 21. prosinca 2005.

Labels: 0
3
6